《题宜兴闾邱令巢凤亭二首 其一》
宋代·孙觌

老仙蹑两凫，自歌于蔿于。千岑对隐几，万竹绕直庐。

上有丹凤对，巢居插脩梧。奇毛间五采，斓斑此英雏。

啾啾黄雀群，百陋见一姝。追风嚇六鹢，逐日坠九乌。

芝田有遗啄，握粟未可呼。天池九万里，一飞试南图。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。